galenus.in-hippocratis-librum-primum-epidemiarum-commentarii-iii 1.2.83
Οἷον οἱ δύο ἀδελφοὶ καὶ ἤρξαντο ὁμοῦ τὴν αὐτὴν ὥρην · κατέκειντο παρὰ τὸ θέατρον Ἐπιγένεος ἀδελφεοὶ , τουτέων τῷ πρεσβυτέρῳ ἔκρινεν ἑκταίῳ , τῷ δὲ νεωτέρῳ ἑβδομαίῳ . ὑπέστρεψεν ἀμφοτέροισιν ὁμοῦ τὴν αὐτὴν ὥρην καὶ διέλιπεν ἡμέρας πέντε . ἐκ δὲ τῆς ὑποστροφῆς ἐκρίθη ἀμφοτέροισιν ὁμοῦ τὸ σύμπαν ἑπτακαιδεκαταίοισιν , ἔκρινε δὲ τοῖσι πλείστοισι πεμπταίοις , διέλιπεν ἑβδομαίοις . ἐκ δὲ τῆς ὑποστροφέων ἔκρινε πεμπταίοισι , οἷσι δ’ ἔκρινεν ἑβδομαίοισι , διέλιπεν . ἑβδομαίοισιν , ἐκ δὲ τῆς ὑποστροφῆς ἔκρινε τριταίοισιν . οἶσι δὲ ἔκρινεν ἑβδομαίοισι , διαλιπόντας τὴν τρίτην ἔκρινεν ἑβδομαίοισι , οἷσι δ’ ἔλειπεν ἑκταίοισι , διαλιπόντας ἕκτην , ἐλάμβανε τριταίους . οἶσι δὲ ἔλειπε πρώτη ἐλάμβανε καὶ ἔκρινε πρώτη , οἷον Εὐάγοντι τῷ Δαϊφάρσους . οἷσι δ’ ἔκρινε ἑκταίοισι , διέλιπεν ἑβδομαίοισιν . ἐκ δὲ τῆς ὑποστροφῆς ἔκρινε τεταρταίοισιν , οἶον τῇ Ἀγλαΐδου θυγατρί . οἱ μὲν οὖν πλεῖστοι τῶν νοσησάντων ἐν τῇ καταστάσει ταύτῃ τούτῳ τῷ τρόπῳ διενόσησαν καὶ οὐδένα οἶδα τῶν περιγενομένων ὅντινα οὐχ ὑπέστρεψαν κατὰ λόγον αἱ ὑποστροφαὶ γενόμεναι καὶ διεσώζοντο πάντες οὓς ἐγὼ οἶδα , οἶσιν αἱ ὑποστροφαὶ διὰ τοῦ εἴδεος τούτου γενοίατο . οὐδὲ τῶν διανοσησάντων διὰ τούτου τοῦ τρόπου , οὐδενὶ οἶδα ὑποστροφὴν γενομένην πάλιν . ἔθνησκον δὲ ἐν τοῖσι νοσήμασι τούτοισιν οἱ πλεῖστοι ἑκταῖοι , οἷον Ἐπαμινώνδας καὶ Σιληνὸς καὶ Φιλίσκος ὁ Ἀνταγόρεω . Τὸ μὲν χρήσιμον τοῦ λόγου πρόδηλον ἐπὶ τῶν εἰρημένων ἐστὶ , τὸ δ’ ἄχρηστον ἄδηλον , ὥστ’ οὐ ζητεῖν αὐτὸ προσῆκεν , ἀλλ’ οἱ μὲν τὰ χρήσιμα σπουδάζοντες ἑαυτοῖς πράγματα παρέχουσι , ζητοῦντες πῶς εἰπὼν ὁ Ἱπποκράτης τῷ μὲν πρεσβυτέρῳ τὴν κρίσιν ἑκταίαν γενέσθαι , τῷ δὲ νεωτέρῳ ἑβδομαίαν . καὶ μετὰ ταῦτα πάλιν εἰπὼν , ἐπέστρεψεν ἀμφοτέροις ὁμοῦ τὴν αὐτὴν ὥρην , ἐπήνεγκε , διέλιπον ἡμέρας πέντε . οὐ γὰρ ἀμφοτέροις δυνατόν ἐστι τὰς πέντε διαλιπεῖν , ἀλλὰ τῷ ἑτέρῳ μόνῳ , καίτοι γε καὶ δυνατόν ἐστιν αὐτὸ τοῦθ’ ὃ λέγουσιν , ἀκοῦσαι περὶ μόνου τοῦ ἑνὸς , τοῦ δευτέρου κατὰ τὴν διήγησιν εἰρημένου , τοῦ κριθέντος ἑβδομαίου τὴν πρώτην κρίσιν . καὶ εἰ δὴ τούτῳ διέλιπεν ἡμέρας πέντε , πρόδηλον ὅτι τῷ κατὰ τὴν ἕκτην ἡμέραν κριθέντι [ κατὰ τὴν δευτέραν ἡμέραν κριθέντος ] διέλιπεν ἕξ . ἐγχωρεῖ δὲ κατ’ ἀρχὴν εὐθὺς ὑπὸ τοῦ βιβλιογράφου τὴν λέξιν ἁμαρτηθεῖσαν φυλαχθῆναι , καθάπερ καὶ ἄλλαι πολλαὶ τοῦτο πεπόνθασι , παρά τε τῷ Ἱπποκράτει καὶ ἄλλοις οὐκ ὀλίγοις . ὃ δὲ λέγω σφάλμα τοῦ βιβλιογράφου γενέσθαι , τοιόνδε ἐστίν . ἐνεδέχετο γεγράφθαι μὲν ὡδί πως τὴν λέξιν , διέλιπεν ἡμέρας ἓξ μὲν τῷ πρεσβυτέρῳ , τῷ δ’ ἑτέρῳ πέντε . τὸ γράψαι δὲ τὸν ἁμαρτάνοντα , διέλιπε πέντε , καὶ πιθανώτερον ἐπὶ τῷ πρεσβυτέρῳ , τὰς ἓξ διαλιπεῖν , τῷ δὲ νεωτέρῳ τὰς πέντε , τῆς δ’ ὑποστροφῆς ἄμα ἀμφοτέροις γενομένης κατὰ τὴν δωδεκάτην ἡμέραν . ἐφεξῆς γοῦν φησὶ , ἔκρινε δὲ τοῖσι πλείστοισιν ἑκταίοισι , διέλιπε πεμπταίοισιν , ὥστ’ εἰκάσαι τοὺς ἀδελφοὺς τῶν τοῖς πλείστοις γενομένων κρίσεων καὶ αὐτοὺς εἶναι παράδειγμα . μετά γε μὴν τὴν τούτων διήγησιν καὶ ἄλλας κρίσεις ἔγραψε πολυειδεῖς ἁπάσας τῇ ἑπτακαιδεκάτῃ περιγραφομένας ἡμέρᾳ , τοιαύτην δ’ οὐδεμίαν , οἵαν ἐπὶ τῶν δύο ἀδελφῶν ἐγώ φημι δεῖν ἀκούειν , ὥσθ’ ὑποστρέψαι κατὰ τὴν δωδεκάτην ἡμέραν αὐτοὺς ἀμφοτέρους καὶ νεωτέρου διαλείποντος τὰς πέντε . πιθανὸν μὲν οὕτως ἐν αὐτοῖς ἐῤῥέθη , ἵνα τό τε πρὸς τοῖς ἄλλοις ὅμοιον αὐτοῖς διασώζηται , τὸ ἐξ ὑποστροφῆς ἑπτακαιδεκαταίους κριθῆναι καὶ τὸ ἴδιον , ὅτι περὶ τὴν δωδεκάτην ὑπέστρεψαν . καὶ καλὸν δ’ , ὡς ἔφην , μὴ ζητεῖν ἔχοντα χρήσιμα . καὶ τοίνυν ἤδη καταλείπωμεν ἅπαντα τὰ περὶ κρίσεις ἐφεξῆς αὐτῷ λελεγμένα , κεφάλαια ἔχοντες κατὰ τὶ μὲν ὁμοίας αὐτὰς γενέσθαι , κατὰ τὶ δ’ ἀνομοίας . τῶν γάρ τοι πρώτων κρίσεων ἤτοι κατὰ τὴν ἕκτην ἡμέραν ἀναιρούντων τοὺς νοσοῦντας ἢ ἀπίστων γινομένων ὡς ὑποστρέφειν αὖθις ἐπὶ τὴν ὑστάτην τε καὶ τελείαν κρίσιν , ἐπὶ τῆς ἑπτακαιδεκάτης ἡμέρας λαμβανουσῶν , ἐν τούτῳ τὸ ὅμοιον καὶ τὸ ἀνόμοιον ἐγίγνετο . μετὰ δὲ ταῦτα κρίσεων ἄλλων μνημονεύει καὶ ὑποστροφῶν γινομένων εἰς τὴν εἰκοστὴν ἡμέραν , ὥστ’ ἐν ταύτῃ τελείως κριθῆναι . κατέκειντο παρὰ τὸ θέατρον . γράφουσί τινες οὐ θέατρον , ἀλλὰ θέρετρον , ἵν’ ἔχωσιν ἐξηγεῖσθαι χωρίον τι εἶναι παρὰ τὸ θέρεσθαι κεκλημένον οὕτως . διαφέρει δ’ οὐδὲν εἰς τὴν προκειμένην θεωρίαν ὅπως ἄν τις γράφει τὰ τοιαῦτα τῶν ὀνομάτων . καὶ γὰρ εἴτε Περιγένους εἴτε Δίωνος ἢ Θέωνος ἦσαν ἀδελφοὶ διήνεγκεν οὐδὲν , ἀλλ’ οἱ μὴ δυνάμενοι τὰ κατὰ τὴν ἰατρικὴν τέχνην ἐξηγεῖσθαι καλῶς , ἐπὶ τὰς τοιαύτας ἐκτρέπονται περιεργίας .
Lemmas: οἷος ὁ δύο ἀδελφός καί ἄρχω ὁμοῦ ὁ αὐτός ὥρα · κατάκειμαι παρά ὁ θέατρον Ἐπιγένης ἀδελφός , οὗτος ὁ πρέσβυς κρίνω ἑκταῖος , ὁ δέ νέος ἑβδομαῖος . ὑποστρέφω ἀμφότερος ὁμοῦ ὁ αὐτός ὥρα καί διαλείπω ἡμέρα πέντε . ἐκ δέ ὁ ὑποστροφή κρίνω ἀμφότερος ὁμοῦ ὁ σύμπας ἑπτακαιδεκαταῖος , κρίνω δέ ὁ πολύς πεμπταῖος , διαλείπω ἑβδομαῖος . ἐκ δέ ὁ ὑποστροφή κρίνω πεμπταῖος , ὅς δέ κρίνω ἑβδομαῖος , διαλείπω . ἑβδομαῖος , ἐκ δέ ὁ ὑποστροφή κρίνω τριταῖος . εἰμί δέ κρίνω ἑβδομαῖος , διαλείπω ὁ τρίτος κρίνω ἑβδομαῖος , ὅς δέ λείπω ἑκταῖος , διαλείπω ἕκτος , λαμβάνω τριταῖος . οἶσις δέ λείπω πρῶτος λαμβάνω καί κρίνω πρῶτος , οἷος Εὐάγων ὁ Δαϊφάρσης . ὅς δέ κρίνω ἑκταῖος , διαλείπω ἑβδομαῖος . ἐκ δέ ὁ ὑποστροφή κρίνω τεταρταῖος , οἷος ὁ Ἀγλαίδης θυγάτηρ . ὁ μέν οὖν πολύς ὁ νοσέω ἐν ὁ κατάστασις οὗτος οὗτος ὁ τρόπος διανοσέω καί οὐδείς οἶδα ὁ περιγίγνομαι ὅστις οὐ ὑποστρέφω κατά λόγος ὁ ὑποστροφή γίγνομαι καί διασῴζω πᾶς ὅς ἐγώ οἶδα , εἰμί ὁ ὑποστροφή διά ὁ εἶδος οὗτος γίγνομαι . οὐδέ ὁ διανοσέω διά οὗτος ὁ τρόπος , οὐδείς οἶδα ὑποστροφή γίγνομαι πάλιν . θνῄσκω δέ ἐν ὁ νόσημα οὗτος ὁ πολύς ἑκταῖος , οἷος Ἐπαμινώνδας καί Σειληνός καί Φιλίσκος ὁ Ἀνταγόρας . ὁ μέν χρήσιμος ὁ λόγος πρόδηλος ἐπί ὁ λέγω εἰμί , ὁ δέ ἄχρηστος ἄδηλος , ὥστε οὐ ζητέω αὐτός προσήκω , ἀλλά ὁ μέν ὁ χρήσιμος σπουδάζω ἑαυτοῦ πρᾶγμα παρέχω , ζητέω πῶς λέγω ὁ Ἱπποκράτης ὁ μέν πρέσβυς ὁ κρίσις ἑκταῖος γίγνομαι , ὁ δέ νέος ἑβδομαῖος . καί μετά οὗτος πάλιν λέγω , ἐπιστρέφω ἀμφότερος ὁμοῦ ὁ αὐτός ὥρα , ἐπιφέρω , διαλείπω ἡμέρα πέντε . οὐ γάρ ἀμφότερος δυνατός εἰμί ὁ πέντε διαλείπω , ἀλλά ὁ ἕτερος μόνος , καίτοι γε καί δυνατός εἰμί αὐτός οὗτος ὅς λέγω , ἀκούω περί μόνος ὁ εἷς , ὁ δεύτερος κατά ὁ διήγησις λέγω , ὁ κρίνω ἑβδομαῖος ὁ πρῶτος κρίσις . καί εἰ δή οὗτος διαλείπω ἡμέρα πέντε , πρόδηλος ὅτι ὁ κατά ὁ ἕκτος ἡμέρα κρίνω [ κατά ὁ δεύτερος ἡμέρα κρίνω ] διαλείπω ἕξ . ἐγχωρέω δέ κατά ἀρχή εὐθύς ὑπό ὁ βιβλιογράφος ὁ λέξις ἁμαρτέω φυλάσσω , καθά καί ἄλλος πολύς οὗτος πάσχω , παρά τε ὁ Ἱπποκράτης καί ἄλλος οὐ ὀλίγος . ὅς δέ λέγω σφάλμα ὁ βιβλιογράφος γίγνομαι , τοιόσδε εἰμί . ἐνδέχομαι γράφω μέν ὡδί πως ὁ λέξις , διαλείπω ἡμέρα ἕξ μέν ὁ πρέσβυς , ὁ δέ ἕτερος πέντε . ὁ γράφω δέ ὁ ἁμαρτάνω , διαλείπω πέντε , καί πιθανός ἐπί ὁ πρέσβυς , ὁ ἕξ διαλείπω , ὁ δέ νέος ὁ πέντε , ὁ δέ ὑποστροφή ἅμα ἀμφότερος γίγνομαι κατά ὁ δωδέκατος ἡμέρα . ἐφεξῆς γοῦν φημί , κρίνω δέ ὁ πολύς ἑκταῖος , διαλείπω πεμπταῖος , ὥστε εἰκάζω ὁ ἀδελφός ὁ ὁ πολύς γίγνομαι κρίσις καί αὐτός εἰμί παράδειγμα . μετά γε μήν ὁ οὗτος διήγησις καί ἄλλος κρίσις γράφω πολυειδής ἅπας ὁ ἑπτακαιδέκατος περιγράφω ἡμέρα , τοιοῦτος δέ οὐδείς , οἷος ἐπί ὁ δύο ἀδελφός ἐγώ φημί δέω ἀκούω , ὥστε ὑποστρέφω κατά ὁ δωδέκατος ἡμέρα αὐτός ἀμφότερος καί νεώτερος διαλείπω ὁ πέντε . πιθανός μέν οὕτως ἐν αὐτός λέγω , ἵνα ὁ τε πρός ὁ ἄλλος ὅμοιος αὐτός διασῴζω , ὁ ἐκ ὑποστροφή ἑπτακαιδεκαταῖος κρίνω καί ὁ ἴδιος , ὅτι περί ὁ δωδέκατος ὑποστρέφω . καί καλός δέ , ὡς φημί , μή ζητέω ἔχω χρήσιμος . καί τοίνυν ἤδη καταλείπω ἅπας ὁ περί κρίσις ἐφεξῆς αὐτός λέγω , κεφάλαιος ἔχω κατά τίς μέν ὅμοιος αὐτός γίγνομαι , κατά τίς δέ ἀνόμοιος . ὁ γάρ τοι πρῶτος κρίσις ἤτοι κατά ὁ ἕκτος ἡμέρα ἀναιρέω ὁ νοσέω ἤ ἄπιστος γίγνομαι ὡς ὑποστρέφω αὖθις ἐπί ὁ ὕστερος τε καί τέλειος κρίσις , ἐπί ὁ ἑπτακαιδέκατος ἡμέρα λαμβάνω , ἐν οὗτος ὁ ὅμοιος καί ὁ ἀνόμοιος γίγνομαι . μετά δέ οὗτος κρίσις ἄλλος μνημονεύω καί ὑποστροφή γίγνομαι εἰς ὁ εἰκοστός ἡμέρα , ὥστε ἐν οὗτος τέλειος κρίνω . κατάκειμαι παρά ὁ θέατρον . γράφω τις οὐ θέατρον , ἀλλά θέρετρον , ἵνα ἔχω ἐξηγέομαι χωρίον τις εἰμί παρά ὁ θέρω καλέω οὕτως . διαφέρω δέ οὐδείς εἰς ὁ πρόκειμαι θεωρία ὅπως ἄν τις γράφω ὁ τοιοῦτος ὁ ὄνομα . καί γάρ εἴτε Περιγένης εἴτε Δίων ἤ Θέων εἰμί ἀδελφός διαφέρω οὐδείς , ἀλλά ὁ μή δύναμαι ὁ κατά ὁ ἰατρικός τέχνη ἐξηγέομαι καλός , ἐπί ὁ τοιοῦτος ἐκτρέπω περιεργία .